2022 yil 28 fevral kuni O‘zbekiston tashqi ishlar vaziri Abdulaziz Komilov raisligida vazirlikning kengaytirilgan hay’at yig‘ilishi bo‘lib o‘tdi. Foto: Kun.uz Tashqi ishlar vazirligi xabariga ko‘ra, yig‘ilishda vazirlik tarkibiy bo‘linmalariga yangi tayinlangan rahbarlar tanishtirildi: Baxtiyor Ibrohimov (ilgari O‘zbekistonning Birlashgan Arab Amirliklaridagi elchisi lavozimida ishlagan) – Iqtisodiy diplomatiya departamenti direktori lavozimiga tayinlandi; Sarvar Mirzarahimov (ilgari Davlat protokoli boshqarmasi bo‘lim boshlig‘i lavozimida ishlagan) – Davlat protokoli boshqarmasi boshlig‘i v.b. lavozimiga tayinlandi; Umid Akromov (ilgari Tashqi ishlar vazirligi Moliya-iqtisodiyot boshqarmasi bosh mutaxassisi lavozimida ishlagan) – Xo‘jalik ta’minot boshqarmasi boshlig‘i v.b. lavozimiga tayinlandi.